દરેક માણસનાં જીવનમાં સારો-ખરાબ સમય આવે છે. સારો સમય આપણાં સારા પ્રયાસોનું પરિણામ હોય છે. જ્યારે વિપરીત સમયમાં મોટાભાગના લોકો વિચલિત થઈ જાય છે. તેમજ ધીરજ ગુમાવી બેસે છે. લોકોએ એ વિચારવું જોઇએ કે જો ખરાબ સમયમાં આપણે ધીરજથી કામ લઇએ અને પીડાને સહન કરીને આગળ વધવાની શક્તિ મેળવી લઇએ તો આપણા દ્વારા કરવામાં આવેલું કામ લોકો માટે પ્રેરણાદાયી બની શકે છે. તેથી આપણે સદાય સકારાત્મક વિચારસરણી સાથે આગળ વધતાં રહેવું જોઇએ.